Pohje on myös yleisin paikka laskimotukokselle (laskimoveritulpalle). Laskimotukosta on syytä epäillä, jos pohjekipu on jatkuvaa, jomottavaa tai epämääräistä tai jos taustalla on aikaisempi pohkeen tai akillesjänteen vamma, alaraajan leikkaus, kipsihoito tai saapashoito, pitkä matkustaminen tai asiakkaalla on käytössä estrogeenivalmiste. Laskimotukosta epäiltäessä kannattaa hakeutua lääkärin vastaanotolle.